Պէտք է ըսել, որ յատկապէս վերջին տարիներուն Սուրիոյ մէջ տիրած պատերազմի պատճառով, ինչպէս այլ շրջաններ, Գամիշլին եւս Բերիոյ Հայոց Թեմի ազգային իշխանութեան օրակարգի վրայ եղած է իր ամէն տեսակի խնդիրներով: Մանաւանդ հաղորդակցական միջոցներու բացակայութեան օրերուն: Բերիոյ Հայոց Թեմի Առաջնորդ Գերշ. Տէր Շահան Արք. Սարգիսեան, ազգայիններէ բաղկացած պատուիրակութիւններով յաճախակի հովուական այցելութիւններ տուած է Ճեզիրէի հայութեան, մասնաւորապէս Գամիշլի: